ክሳቸው ከተቋረጠላቸው መካከል ከሰኔ 15 ክስተት እና ከሜቴክ ሙስና ጋር በተያያዘ በቁጥጥር ሥር ከነበሩት ይገኙበታል፡፡
ባሕር ዳር፡ የካቲት 17/2012 ዓ.ም (አብመድ) ክሳቸው የተቋረጠላቸው ግለሰቦችም 63 ሆነዋል ብሏል ጠቅላይ ዐቃቤ ህግ፡፡በየትኛውም ወንጀል የተሳተፉ አካላትን ክትትል በማድረግ በህግ ተጠያቂ ማድረጉ ተጠናክሮ እንደሚቀጥልም ጠቅላይ ዐቃቤ ህግ አስታውቋል፡፡የኢፌዴሪ ጠቅላይ አቃቤ ህግ ክሳቸው የተቋረጠላቸውን ግለሰቦች እና ሌሎች ወቅታዊ ጉዳዮችን በተመለከተ መግለጫ እየሰጠ ነው፡፡
በተለያዩ ምክንያቶች በእሥር ላይ የሚገኙ 60 ግለሰቦች ክስ እንዲቋረጥ መንግሥት መወሰኑን የጠቅላይ ሚኒስትር ጽህፈት ቤት ትናንት ማሳወቁ ይታወሳል፡፡